ועדת העלייה, הקליטה והתפוצות, כנסת 20, פרוטוקול מספר 76, 2016-02-17 09:30

אברהם נגוסה: בוקר טוב.

אברהם נגוסה: התכנסנו היום לדיון בשני נושאים.

אברהם נגוסה: אל"ף, קידום בנייה על קרקע חומה להצעת פתרונות דיור מוגן לעולים חסרי אמצעים שעלו מעל גיל 45.

אברהם נגוסה: בי"ת, תשלום לדיור מוגן בהוסטלים לקשישים עולים החיים מקצבת זקנה, הגבלתו ל-8% מההכנסה של כל קשיש, שלא יעלה מעל 8% מההכנסה שלו.

סופה לנדבר: שיחזירו אותו ל-8%.

סופה לנדבר: במשרד העלייה והקליטה לא נתתי להעלות את זה ואז נשארנו ב-8%.

סופה לנדבר: במשרד השיכון, מה ששייך למשרד השיכון, הם עשו עלייה ב-2% והם צריכים ל - - -

אברהם נגוסה: אז אנחנו רוצים, אם העלו כבר אנחנו רוצים שיחזירו את זה ל-8%.

אברהם נגוסה: אני חושב שבדיון הקודם גם דרשנו את זה, ושלא יעלו עוד פעם מעל 8%.

אברהם נגוסה: אלה שני הנושאים שאנחנו הולכים לדון בהם היום.

אברהם נגוסה: אני מברך את מנכ"ל משרד העלייה והקליטה שהגיע לוועדה וגם סגן שר האוצר, הוא אישר את הגעתו, הוא בדרך.

אברהם נגוסה: כמו כן מנכ"ל משרד הבינוי והשיכון, מר אשל ארמוני, גם הוא אישר את הגעתו.

אברהם נגוסה: אנחנו רוצים לקבל מהאנשים הללו פתרון היום ובצורה טובה לקשישים עולים.

אברהם נגוסה: ידוע שקיימת מצוקה מאוד קשה של דיור ציבורי לעולים קשישים ותור מאוד ארוך של ממתינים, בתור נפרד מהתור של ממתיני משרד השיכון.

אברהם נגוסה: הוחלט על בניית דיור מוגן לעולים קשישים חסרי אמצעים שבשל עלייתם ארצה בגיל מבוגר לא הספיקו לצבור זכויות פנסיוניות והם חיים בעוני עם פרישתם לגמלאות.

אברהם נגוסה: כשהם פורשים אין להם את ההכנסה והם חיים בעוני.

אברהם נגוסה: ההחלטה על בניית דיור מוגן על קרקע חומה היא מצוינת, היא טובה, אך מפניות שהגיעו אלינו זה מתמשך הרבה זמן.

אברהם נגוסה: אם הקשיש הוא בן 60 היום והבנייה לוקחת 20 שנה, אז תארו לעצמכם שהקשיש יהיה זכאי והוא ייכנס לדיור המוגן רק בגיל 80.

אברהם נגוסה: אז כמה שנים הילדים צריכים לטפל בהורים האלה וגם כמה זמן הם יכולים להישאר וזה מאוד עצוב.

אברהם נגוסה: לכן הבקשה שלנו שלא להעלות את השכר בהוסטלים מעל 8% נותנת פתרון ואפשרות של הקשיש לפחות להתקיים ושיהיה לו כסף לאוכל.

אברהם נגוסה: אני מקווה שנצא מכאן היום עם בשורה לקשישים העולים.

אברהם נגוסה: אנחנו נתחיל לשמוע מה משרד העלייה והקליטה יכול לעדכן אותנו בשני הנושאים האלה.

אברהם נגוסה: אנחנו נתחיל איתך, מר חביב קצב, בבקשה.

<חביב קצב: תודה רבה.

<חביב קצב: בוקר טוב לכולם.

<חביב קצב: אפשר להגיד שההתמודדות בפתרונות הדיור לאוכלוסיית הקשישים היא התמודדות לא קלה ולא פשוטה.

<חביב קצב: אנחנו התחלנו בה עוד לפני המון שנים, בתקופה של כבוד השרה לשעבר, חברת הכנסת סופה לנדבר.

<חביב קצב: עשינו הרבה דברים ועכשיו אנחנו נספר על דברים שאנחנו ממשיכים לעשות אותם.

<חביב קצב: אחד הדברים שעשינו אותם זה הנושא של בנייה על קרקע חומה.

<חביב קצב: זו יוזמה שהמשרד שלנו יזם, הביא שתי החלטות ממשלה בנושא, התחיל להפעיל, אכלסנו עד עכשיו כ-380 יחידות דיור מהדירות האלה, שילבנו את זה ביחד עם תוספת שני דברים, האחד זה בנייה על קרקע חומה ביחד עם הרשויות, שתיים, זה תוספת של יחידות דיור במבנים של דיור מוגן קיים ביחד עם חברת עמיגור.

<חביב קצב: יובל יושב פה.

<חביב קצב: יובל, יש לך מקום של כבוד בנושא הזה.

<חביב קצב: אחד הדברים שאנחנו עשינו, אנחנו יצאנו למכרזים, אנחנו עובדים בשיטת מכרזים.

<חביב קצב: המכרז הראשון, אנחנו זכינו ב-1,033 יחידות דיור שלתוכן אכלסנו עכשיו כ-370 יחידות דיור, זה מבנה אחד בראשון, 200 יחידות דיור.

<חביב קצב: המבנה השני, תוספת יחידות דיור וקומות נוספות בקרית אונו והשלישי תוספת בניין חדש בכפר סבא.

<חביב קצב: כרגע קיבלנו את כל ההיתרים לבנייה באשדוד, 200 יחידות דיור.

<חביב קצב: יש לנו עדיין בעיה עם שני מקומות, בעיה אחת ב-200 יחידות דיור בחיפה, שיש התנגדויות תושבים.

<חביב קצב: יוצא מוועדה, נכנס לוועדה ועוד ועדת ערר ועוד ועדת ערר ועוד ועדת ערר, ממשיכים בזה.

סופה לנדבר: זה היה גם באשדוד במשך שלוש שנים.

<חביב קצב: זה היה במשך שלוש שנים, אבל באשדוד עכשיו התחלנו לבנות.

אברהם נגוסה: מי מתנגד?

<חביב קצב: התושבים, השכנים.

אברהם נגוסה: לא רוצים אנשים מבוגרים לידם?

<חביב קצב: כן, זה אחד.

<חביב קצב: והבניין השני, של 200 יחידות דיור בבת ים, שזה נמצא כרגע בדיון משפטי, בבית משפט, מסיבה מאוד פשוטה, משרד הקליטה אישר את כל הפרוגרמה, את כל התכנית ואת כל המקום וכל התכלית וכל מה שצריך, הוועדה המחוזית של משרד הפנים טענה שזה לא עונה על התכלית המסודרת על פי הקרקע, כמו של דיור מוגן.

<חביב קצב: העירייה צודקת מבחינתה, היא הגישה בג"צ כרגע על הנושא והנושא הזה נידון כרגע - - -

סופה לנדבר: איזה עירייה?

<חביב קצב: בת ים.

אברהם נגוסה: למה אתה אומר שהיא צודקת?

<חביב קצב: כי על פי הנתונים שנמצאים אצלי היא צודקת.

יואל רזבוזוב: מה, השימוש בקרקע חומה?

<חביב קצב: כן, אני חושב שהיא צודקת ואני חושב שצריך לתת לה - - - מאחר שהנושא נמצא כרגע בבית משפט אני מנוע מלהתערב.

<חביב קצב: הפתרון האחרון הוא 1,033 יחידות דיור.

<חביב קצב: שלום, סגן השר.

<חביב קצב: אנחנו מדברים על הנושא של בנייה על קרקע חומה.

<חביב קצב: הפתרון האחרון שזכה באותו מכרז - - -

אברהם נגוסה: סגן השר הגיע ואחרי חביב אנחנו נשמע ממך.

יצחק כהן: כן.

<חביב קצב: אני אקצר, על מנת לתת לכבודו לפתוח.

יצחק כהן: לא, בסדר, תמשיך.

<חביב קצב: אז בתוספת יחידות דיור גם בעמיגור בתל אביב, שסוף סוף קיבלו את ההיתרים, זה לא פשוט היה לקבל מעיריית תל אביב את ההיתרים, כ-100 יחידות דיור.

<יובל פרנקל: 110, כל יחידה זה 100% פתרון לבן אדם.

<חביב קצב: נכון, כ-110, והתקדמנו.

<חביב קצב: יצאנו לשני מכרזים שעיקר העיקרים כרגע התעכב בגלל ששנת 2015 לא הייתה שנת תקציב ואי אפשר היה להשתמש בתקציב השעה.

<חביב קצב: אנחנו עכשיו מפעילים את המכרז שיצאנו איתו בסוף שנת 2014.

<חביב קצב: יש לנו כרגע 2,600 יחידות דיור מונחות על השולחן להחלטה.

<חביב קצב: אנחנו נחליט לגביהן ואנחנו - - -

סופה לנדבר: אבל עשינו כבר מכרז עוד בקדנציה הקודמת.

<חביב קצב: כן, עכשיו אני מפעיל אותו בגלל שבשנת 2015 לא היה תקציב והיה בלתי אפשרי לעשות אותו.

<חביב קצב: אנחנו נפעיל אותו ואנחנו מקווים שעד יוני-יולי לקבל החלטות ואז אנחנו נממש החלטת ממשלה להקמת 4,000 יחידות דיור על קרקע חומה.

יואל רזבוזוב: כמה זמן, מבחינת לוח זמנים, אתה חושב מיום - - -

<חביב קצב: עכשיו אני אגיד עוד משפט, חבר הכנסת יואל, בנושא של תהליך הבנייה וקבלת ההיתרים.

<חביב קצב: לצערי תהליך קבלת ההיתרים, במיוחד על ידי הרשויות ועל ידי הוועדות המקומיות ועל ידי הוועדות המחוזיות, זה בלתי נשלט וזה לא בשליטתנו.

<חביב קצב: זה תהליך ארוך ארוך ארוך ומייגע.

<חביב קצב: כרגע, על פי המידע שנמצא אצלי, עמיגור חתמה עם משרד השיכון על פרויקטים לתוספת יחידות דיור לקשישים שחלקם אולי יגיעו ב-2021, אולי 2022.

<חביב קצב: אני לא אביע את דעתי מה יהיה אז.

<חביב קצב: סליחה, יובל.

<חביב קצב: אני יודע שיש פרויקטים שחיכינו להם לאישורים בין ארבע לחמש שנים.

יצחק כהן: אישורים של מי?

<חביב קצב: של הוועדות.

<חביב קצב: גם של הרשויות המקומיות וגם של הוועדות המקומיות והמחוזיות, בעיקר ועדות מחוזיות.

<חביב קצב: זה תהליך ארוך, תהליך ארוך מאוד ומאוד מייגע.

<חביב קצב: אחד הדברים שאנחנו עשינו, שאפשר להפעיל את זה, אני לא מצליח להבין למה לא מפעילים את זה יותר, על פי הגדרת החוק, בהגדרה של קרקע חומה או קרקע למבני ציבור, אפשר להקים שם מבנה דיור מוגן.

<חביב קצב: לא צריך לעשות כלום, זה על פי החוק, כמו שאפשר להקים מעון, כמו שאפשר להקים בית כנסת, כמו שאפשר להקים בית ספר.

יואל רזבוזוב: למה בבת ים זה הלך לבית משפט אם זה החוק?

<חביב קצב: זה בדיוק הוויכוח, זה בדיוק למה אני אמרתי שאני חושב שהם צודקים.

טלי פלוסקוב: זה הכול תלוי בעירייה ובראש העיר.

יואל רזבוזוב: אבל העירייה רוצה, העירייה פנתה לבג"צ.

<חביב קצב: העירייה פנתה לבג"צ.

<חביב קצב: בוודאי.

יואל רזבוזוב: העירייה רוצה, הוועדה המחוזית - - -

<חביב קצב: כן.

<חביב קצב: זה בבית משפט, אני מנוע מלהגיד מה שאני חושב, אבל אני כמעט בטוח מה תהיה התוצאה של בית המשפט, לדעתי.

<חביב קצב: ימים יגידו.

יואל רזבוזוב: אין איזה נוהל יותר מהיר על קרקע חומה?

יואל רזבוזוב: בגלל שזו קרקע חומה?

יואל רזבוזוב: עדיין צריך לעבור - - -

<חביב קצב: זה 200 יחידות דיור.

<חביב קצב: זה לא 500 יחידות דיור.

<חביב קצב: אתה יודע, אין לך דרך איך לקצר את זה.

<חביב קצב: זה 200 יחידות, פה 200, פה 200, זה לא - - - שוותמ"לים יכולים לאשר ולקצר ולעשות את העבודה.

סופה לנדבר: אני חושבת שאתה צריך גם להגיד שפנינו לכמה עיריות שיש שם ביקוש אדיר, כמו חולון, כמו תל אביב, כמו נתניה, כמו ירושלים והלאה והלאה.

סופה לנדבר: אני אישית פניתי לראשי ערים והיו ראשי ערים שאמרו לי 'לא רוצים את הזקנים אצלנו בעיר', נכון או לא נכון?

<חביב קצב: נכון.

סופה לנדבר: קרקע חומה קיימת בכל מקום וכל יחידה שבנינו ואישרנו זה פשוט מלחמה אישית שלי, של משרד העלייה והקליטה, של כל השותפים שלנו.

סופה לנדבר: זו פשוט מלחמה שקשה לתאר אותה.

<חביב קצב: אנחנו ממשיכים בקו הזה, אנחנו רוצים לצאת לעוד מכרזים, אנחנו רוצים להתקדם בנושא הזה, אנחנו רוצים גם על קרקע חומה, גם בפרויקטים אחרים.

<חביב קצב: אנחנו גם עובדים בשיתוף מלא ביחד עם משרד השיכון בכל מה שעכשיו, ההסכם הגדול, שאני מניח שאי אפשר לפרט אותו, לגבי חתימה שלנו עם הסוכנות היהודית על תוספת יחידות דיור לדיור מוגן לקשישים.

<חביב קצב: אנחנו עובדים ביחד, אנחנו מתואמים.

<חביב קצב: בסוף חלקם יגיע לפחות לעולים, אם לא יותר מאשר חלקם, אין לי ספק.

<חביב קצב: אני לא יודע להקל ראש ולהגיד שכבר פתרנו את כל הבעיה של הדיור לקשישים, שחלילה שלא תבינו, לא תשמעו ממני את המשפט הזה, אבל אין ספק שאנחנו מתקדמים וכל יום אנחנו מתקדמים בנושא הזה.

<חביב קצב: אחד הדברים שעכשיו אנחנו אמורים להפעיל, אני מקווה בעזרת ה' בחודש הקרוב, זה גם תוספת סיוע בשכר דירה לקשישים שמתגוררים לבד.

<חביב קצב: יש קשישים שגרים לבד, שוכרים דירה לבד, לא עם בני משפחה, ויש קשישים ששוכרים דירה ביחד עם בני משפחה.

<חביב קצב: אנחנו מדברים על אותם קשישים שמתגוררים לבד, לא עם בני משפחה, אני מקווה שנצליח לתת להם תוספת סיוע של עוד 120 עד 150 שקל בחודש, תוספת סיוע בשכר דירה, להקל עליהם את המלאכה.

יואל רזבוזוב: מי שבתור.

<חביב קצב: מי שבתור, כן, בוודאי.

<חביב קצב: מדובר בסביבות 24,000 יחידות משפחתיות, לא מעט, זה הרבה.

<חביב קצב: אני מקווה שנעשה את זה בתוך החודש הקרוב והסיוע יהיה רטרואקטיבית מינואר.

<חביב קצב: אני יכול להגיד לכם שאצלנו בעדיפות מוחלטת נושא הקשישים לפתרון דיור הקשישים נמצא על השולחן.

<חביב קצב: זה לא פשוט, אנחנו הולכים גם לקיים דיונים ביחד עם משרד האוצר, ביחד עם משרד השיכון, גם במסגרת הדיון בתקציב הקרוב, מה שהולך להיות בשנת 2017.

<חביב קצב: אם יש צורך להביא החלטות ממשלה, אנחנו גם נביא החלטות ממשלה בנושא הזה.

<חביב קצב: אנחנו נתקדם ואני מקווה שנצליח לצמצם את הפערים, למרות שהתור הוא ארוך ולא קל ולא פשוט.

<חביב קצב: תודה רבה.

אברהם נגוסה: האם יש לך בשורה בעניין של ההורדה מ-10% ל-8%?

<חביב קצב: זה לא שייך אליי, זה תחום פרופר של משרד הבינוי והשיכון, זה אשל.

אברהם נגוסה: תודה.

אברהם נגוסה: הצטרפו אלינו חברת הכנסת טלי פלוסקוב ומנכ"ל משרד הבינוי והשיכון מר אשל ארמוני.

אברהם נגוסה: אני יודע שאתה מאוד ממהר, אבל אני רוצה לבקש אישור קודם מסגן השר.

יצחק כהן: אני איחרתי אז אתה רשאי.

אברהם נגוסה: אוקיי, בסדר.

אברהם נגוסה: אנחנו נשמח לשמוע ממך.

אברהם נגוסה: אני רוצה לחזור על שני הנושאים, אנחנו רוצים לקבל בשורה טובה, אחת, בעניין ההתקדמות של הבנייה על קרקע חומה לקשישים עולים, והדבר השני זה בעניין של בקשתנו מהדיון הקודם לא להעלות את שכר הדירה בהוסטלים.

סופה לנדבר: מה, יש פרק נפרד של משרד השיכון?

אברהם נגוסה: לא, זה אותו דבר.

סופה לנדבר: קרקע חומה זה אנחנו, משרד העלייה והקליטה.

אברהם נגוסה: בסדר, אז משרד הקליטה - - - פה לוועדה, אז בשיתוף פעולה, ולכן נשמח לשמוע את מנכ"ל משרד הבינוי והשיכון.

אברהם נגוסה: אלה שני הנושאים שאנחנו רוצים לשמוע.

<אשל ארמוני: ברשותך, אדוני יושב ראש הוועדה, אני רוצה להתייחס, טיפה אולי להרחיב, כדי לדבר גם על הדברים שחביב דיבר עליהם.

<אשל ארמוני: קודם כל אני אגיד שנושא הדיור לקשישים באופן כללי הוא דבר שמחייב היערכות אסטרטגית.

<אשל ארמוני: העלייה בתוחלת החיים, העובדה שחלק מהערים מתבגרות מבחינת האוכלוסייה, מחייב אותנו להסתכל אחרת, גם על ההקצאה של מבני ציבור, גם על האופן שבו אנחנו, ואני אומר את זה גם מתוך פרספקטיבה של מנכ"ל עירייה, על האופן שבו אנחנו מסתכלים על הצרכים של הגיל השלישי, שהם צרכים מאוד מאוד מגוונים ולאו דווקא בתחום הדיור, חלקם גם נוגעים להקצאת שטחים, להקצאת שטחים ציבוריים, לתקציבים שונים למוסדות ציבור.

<אשל ארמוני: אני חושב שהדבר הזה מחייב רענון ואנחנו ניכנס לזה במהלך השנה.

<אשל ארמוני: באשר לנושא הדיור הציבורי לקשישים, חשוב לא רק לספק את הצורך אלא גם להתאים את הדיור, שהוא יהיה דיור נכון מבחינת הגודל, מבחינת העלות וגם מבחינת ריכוז קשישים, מי שרוצה, במקום שמאפשר גם פעילויות חברתיות, במקום שמאפשר יצירת קהילה.

<אשל ארמוני: כמובן מאוד חשוב לחשוב על זה גם בהסתכלות הרחבה, כדי לייצר את המרקם, שיש גם בית ספר וגם ילדים וגם מעון, הכול במקום אחד, בגלל שהמעורבות הזאת היא מאוד מאוד חשובה.

<אשל ארמוני: אז אחד הפרויקטים היפים שנעשים, וזאת הקצאה של חצי מיליארד שקל לאורך מספר שנים, מהסוכנות היהודית, הוא למעשה יצירתם של 2,600 יחידות דיור, חלקן 55 מטר, חלקם 40 מטר, פלוס שטחים ציבוריים, על גבי מבנים של הסוכנות באזורי ביקוש.

<אשל ארמוני: יש תכנית שאושרה על ידי, שהוצגה על ידי הבחור המוכשר הזה שיושב פה, מנכ"ל עמיגור, יובל פרנקל, שבאמת עושה עבודה פשוט נפלאה, והתכנית הזאת שכבר הבניין הראשון ייצא לפועל ויתחיל להיבנות במהלך שנה זו.

<אשל ארמוני: נכון, יובל?

<אשל ארמוני: אנחנו נראה תוך מספר שנים עד 2,600 יחידות.

<אשל ארמוני: הן יחולקו שליש ושני שליש בין הזכאים של משרד השיכון ובין הזכאים של משרד הקליטה ואני חושב שזאת בשורה - - -

סופה לנדבר: אתם לא מתכוונים לשנות את החלוקה הזאת, שליש מול שני שליש?

סופה לנדבר: פניתי וביקשתי וגם הגשתי חקיקה עכשיו.

<אשל ארמוני: קודם כל זה עשוי להשתנות בהתאם לצרכים.

<אשל ארמוני: אם למשל אנחנו נראה שאין במקומות מסוימים צרכים של משרד השיכון ולעומת זאת יש צרכים של משרד הקליטה, אז בוודאי שאנחנו נשנה את זה ולא נשאיר חדרים ריקים אם יש צורך וביקוש.

<אשל ארמוני: כרגע זאת החלוקה שנקבעה - - -

<חביב קצב: אגב, בדיור המוגן, אשל, החלוקה בינינו היום 50%-50%.

<חביב קצב: אז אני מציע לאמץ את זה ולא להרע את התנאים.

<אשל ארמוני: אנחנו מסוכמים, אתה רוצה לפתוח את ההסכמים?

<אשל ארמוני: אפשר.

<חביב קצב: לא, שתדע, להשכלה שלך.

<חביב קצב: לא דיור ציבורי, דיור מוגן.

סופה לנדבר: לא, גם בדיור ציבורי אנחנו מבקשים לשנות את החלוקה הזאת.

<חביב קצב: לא, בדיור מוגן.

<חביב קצב: דיור ציבורי שליש ושני שליש.

<חביב קצב: את צודקת.

<אשל ארמוני: בכל אופן אין ספק שכל החלוקות האלה יתייתרו ברגע שאנחנו כמדינה נוכל להציע לכל מי שצריך את הדירות האלה וברור, אנחנו חייבים להסתכל בהערכה דמוגרפית ולראות שאנחנו מתקדמים לזה ושאנחנו נגיע, אני מקווה, יום אחד למצב שאנשים לא יצטרכו להמתין בכלל.

<אשל ארמוני: רציתי לציין את הפרויקט הזה כי אני חושב שזה באמת המדינה, ויושבת פה גם מעין נשר ממשרד האוצר, שהייתה חלק מההסכם הזה, ואני חושב שהמדינה בסופו של דבר נכנסה פה לפרויקט שכבר נמצא בביצוע ואפשר יהיה גם לראות דירות, אני מקווה, במהלך השנה-שנתיים הבאות.

<אשל ארמוני: באשר לנושא שלשמו למעשה הגעתי, זה הנושא של העלייה בין 8% ל-10%.

<אשל ארמוני: פה אני חייב לומר שאני צריך עוד זמן ואני אסביר גם למה.

<אשל ארמוני: אנחנו אוהבים להגיע לשולחן הכנסת כממשלה מגובשים ובנושא הזה יש סיכום תקציבי של המנכ"ל הקודם, שהתחייב לדבר מסוים שאני יכול לשנות אותו, זה נכון, אבל כדי שאני אשנה את הסיכום התקציבי שלו אז אנחנו צריכים לשבת עם משרדי הממשלה האחרים - - -

סופה לנדבר: הנה, יושב פה משרד האוצר.

סופה לנדבר: הם נתנו הוראה למשרד השיכון, כך נודע לנו בישיבה הקודמת, כאשר יזמתי את הדיון, ככה נאמר לנו, זה גם כתוב בפרוטוקול, שבעצם משרד האוצר נתן הוראה למשרד השיכון להעלות את ה - - -

יצחק כהן: לא, לא.

סופה לנדבר: לא?

סופה לנדבר: אז אתה תבהיר את הדברים.

סופה לנדבר: בגלל זה אנחנו דרשנו, גם רטרואקטיבית, להחזיר לאנשים כסף.

סופה לנדבר: אני במשך כל שש השנים לא נתתי להעלות גרוש אחד, וגם היה לנו גירעון, כאשר נכנסתי למשרד העלייה והקליטה, אבל בגלל שיש עוני מחפיר אצל קשישים מדינת ישראל וממשלת ישראל מחויבים לאנשים האלה.

סופה לנדבר: אז לספר לנו סיפורים זה יפה וטוב, אבל אנחנו רוצים לשמוע תכל'ס עם תאריכים, מתי הסכום יורד ל-8%.

<אשל ארמוני: אני בדרך כלל מדבר תכל'ס.

סופה לנדבר: בסדר, אז אני רוצה את התכל'ס.

<אשל ארמוני: אבל אני משתדל גם לעמוד מאחורי האמירות שלי, תמיד, לא לזרוק דברים באוויר.

<אשל ארמוני: הרי הכי קל היה לבוא ולהגיד 'יהיה בסדר'.

<אשל ארמוני: יש פה דבר שצריך לפתוח אותו.

<אשל ארמוני: אני מודה ומתוודה שידעתי על הנושא הזה בסדר היום לא מספיק זמן על מנת שאני אוכל לשבת גם עם האוצר וגם עם האנשים שלי.

<אשל ארמוני: יש פה תזות שונות לגבי ה - - -

יואל רזבוזוב: הפקידים שלך מהמשרד שלך היו כאן והם כבר ידעו על זה ודנו על זה הרבה פעמים, זאת אומרת שה - - -

סופה לנדבר: לפני חודשיים הייתה ישיבה - - -

אברהם נגוסה: יותר, התאריך המדויק, ב-14 בדצמבר הוצאתי את המכתב לאחר הדיון לאחר החלטת הוועדה, לשר ולמנכ"ל.

<אשל ארמוני: אז אני מבקש תוספת של שבועיים להחזיר במכתב תשובה לוועדה.

<אשל ארמוני: ככל ש - - -

יואל רזבוזוב: בעוד שבועיים תהיה תשובה לוועדה.

<אשל ארמוני: אני מבקש עוד שהות של שבועיים להתייעץ ולהעביר את התשובה שלנו ואת העמדה שלנו לוועדה.

<אשל ארמוני: זאת תהיה עמדה שהיא כבר מגובשת ביחד עם משרד האוצר ואני כמובן אעמוד מאחוריה.

אברהם נגוסה: תוך שבועיים?

<אשל ארמוני: תוך שבועיים.

<אשל ארמוני: אני מתנצל שאין לי את התשובה הזאת היום, אני מבקש עוד שבועיים.

אברהם נגוסה: טוב, שבועיים זה גם לא רחוק.

אברהם נגוסה: תודה רבה לך.

אברהם נגוסה: חברי הכנסת, יש לכם שאלות לפני שהוא הולך?

אברהם נגוסה: אני חושב שקיבלנו שבועיים הבטחה.

אברהם נגוסה: עכשיו סגן השר - - -

סופה לנדבר: גם להחזיר להם רטרואקטיבית.

<אשל ארמוני: גם את הנושא הזה וגם את הנושא הרטרואקטיבי.

<אשל ארמוני: אנחנו יודעים כמה זה, אנחנו מדברים על בערך 700,000 שקל ועוד קדימה.

סופה לנדבר: תעמדו בזה.

אברהם נגוסה: תודה.

אברהם נגוסה: הוא התחייב ו - - -

<אשל ארמוני: אני התחייבתי לתת תשובה.

יואל רזבוזוב: יש פה תמיכה של האוצר, אנחנו שומעים.

יצחק כהן: קודם כל בוקר טוב לכולם.

יצחק כהן: כבוד היושב ראש, אני מודה לך שהזמנת, חביב היקר, השרה לשעבר, חברי הכנסת.

יצחק כהן: לא צריך לספר לכם כמה באוצר רואים בחשיבות עליונה את הנושא של קליטת העלייה, את כל נושא העלייה בכלל.

יצחק כהן: נחמץ לבנו כששומעים מחביב שיש 1,700 יחידות מאושרות ומתוכן נבנו, כמה?

יצחק כהן: 300.

<חביב קצב: עד הסוף 380.

יצחק כהן: ומה עם היתרה?

<חביב קצב: חלק כבר בבנייה, חלק בזה.

יצחק כהן: בעזרת ה' כשתגמרו את זה אז נוכל לדבר כבר על תכניות עתידיות.

<חביב קצב: גם עכשיו אנחנו מתחילים לדבר על תכניות עתידיות.

<חביב קצב: אדוני סגן השר, בכוונת השר שלי, זה יהיה נושא מרכזי בפעילות בשנת 2017.

יצחק כהן: נשמח לראות אתכם מתקדמים ב-1,700 יחידות ונעקוב בחרדה ובגיל על המימוש, שתממשו את זה בעזרת ה' ויהיה על מה לדבר.

אברהם נגוסה: הבעיה שבאים ומספרים לנו 'זה בבג"צ', 'זה בבית משפט, זה בערכאות משפטיות'.

יצחק כהן: אדוני היושב ראש, השר שלנו, מר כחלון, עשה צעד מדהים, הוא ריכז במשרד האוצר את כל היחידות, חוץ מאת ראשי ערים.

יצחק כהן: כל הכוחות אצלנו, חוץ מראשי הערים.

יצחק כהן: ראשי הערים לא אצלנו.

יצחק כהן: אנחנו במשרד עושים הכול לזרז את התהליכים - - -

<חביב קצב: ההסכם הקואליציוני הבא.

יואל רזבוזוב: משרד הפנים שלכם, אתה יכול ללחוץ.

יצחק כהן: לא, ראשי הערים.

יצחק כהן: יש לך פה ראשת עיר, אי אפשר ללחוץ עליהם.

יצחק כהן: אתה יכול לסכם איתם, אבל - - - על כל פנים, לגבי משרד האוצר - - -

סופה לנדבר: יש ראשי ערים שלא רוצים לבנות בכסף של מדינת ישראל - - -

יצחק כהן: את אמרת קודם שהם לא רוצים קשישים ו - - -

סופה לנדבר: קשישים הם לא רוצים, זה בטוח.

סופה לנדבר: אני יכולה עכשיו להגיד על ראשי ערים שפנינו אליהם ואמרו 'קשישים לא אצלנו'.

סופה לנדבר: היה לנו בלוד, אנחנו שיפצנו שם דיור מוגן מול העירייה, היה ראש העיר לשעבר של ראשון לציון שאמר לי 'לא אתן אישור', אז אני אמרתי 'קודם כל תעמוד מול הראי ותסתכל על עצמך ותסתכל שגם אתה לא בן אדם צעיר' ואז אכלסנו את זה, אבל בכוח.

יואל רזבוזוב: למרות שאני לא מבין את ההיגיון כי בסופו של דבר כשבונים ואותם קשישים נכנסים למקבצי הדיור אז הם מפנים דירות ולדירות חבר'ה צעירים נכנסים, לשוק החופשי, יותר ארנונה וזה נכנס לעירייה.

יצחק כהן: יקירי, בתל אביב יש 10,000 יחידות דיור כאלה, שהולכים לפנות אותם במרכזים מאוד משמעותיים, באזורי ביקוש.

יצחק כהן: כן, אבל כפי שאמרתי, אנחנו ריכזנו הכול אצלנו חוץ מראשי הרשויות, ששם זה קצת בעייתי, כפי שהשרה לשעבר ציינה.

יצחק כהן: על כל פנים, האוצר לא נותן הוראות, זה הסכם - - -

סופה לנדבר: לא, זה פשוט הוצג לנו כאן בוועדה שבעצם זה לפי החלטה שהתקבלה במשרד האוצר.

אברהם נגוסה: אם אני זוכר את המשפט, 'התבקשנו'.

אברהם נגוסה: זה היה המשפט.

סופה לנדבר: 'התבקשנו', זה אומר שמשרד האוצר - - -

יצחק כהן: אלה משרדים מספיק גדולים וחזקים עם עובדים מוכשרים - - -

טלי פלוסקוב: זה שר האוצר הקודם?

טלי פלוסקוב: זה בטוח לא שר האוצר הזה.

אברהם נגוסה: זה ברור הקודם.

יצחק כהן: לגבי ה-8%, 10%, שמענו את המנכ"ל, אני מקווה שהוא ימצא את המקורות בתוך תקציבו, הוא בטח ימצא אותם.

אברהם נגוסה: הנה, 14 בדצמבר, לשר האוצר ולשר הבינוי והשיכון, בעניין ה-8%.

יצחק כהן: אני אשמח, מעין, אם תוכלי להרחיב טיפה בנושא הזה.

יצחק כהן: בבקשה.

אברהם נגוסה: הצטרפה אלינו חברת הכנסת קסניה סבטלובה.

יואל רזבוזוב: אתה כבר שולט, עוד מעט תדבר רוסית שוטפת.

קסניה סבטלובה: ואנחנו נתחיל לדבר אמהרית.

אברהם נגוסה: גב' מעין ממשרד האוצר, בבקשה.

<מעין נשר: קודם כל אני רוצה לחזק את הדברים של סגן השר, בעצם הדברים הם הצעה.

<מעין נשר: אמרנו את זה גם ליובל, עכשיו כשחתמנו על ההסכם, אנחנו קוראים לו הסכם הסוכנות לבניית 2,600 היחידות שדיבר עליהן אשל.

<מעין נשר: אמרנו להם, ועדות התכנון עכשיו נמצאות תחת מינהל התכנון שבמשרד האוצר.

<מעין נשר: אז נכון שיש להן עצמאות, אבל בכל זאת יש מנהל ועדה והמנהל הזה הוא תחת משרד האוצר.

<מעין נשר: אנחנו מציעים, לפחות ברמה של הוועדות המכרזיות, את מלוא העזרה.

<מעין נשר: אם יש דברים שתקועים במחוזית, אנחנו מתנדבים לעזור ולהזיז תהליכים.

<מעין נשר: לגבי ראשי ערים, אמר סגן השר יפה, הם לא תחתינו, אבל באמת זו הצעה שיש פה 1,700 יחידות, חלקן אנחנו אולי יכולים לעזור לשחרר.

<מעין נשר: לגבי ה-8% ו-10%, יש סיכום תקציבי שחתום על ידי נציגי שני המשרדים, משרדי השיכון והאוצר, שום דבר לא נכפה, שום דבר לא היה בקשה של משרד האוצר, אלא נעשה בשיתוף שני המשרדים.

<מעין נשר: התחשיבים נעשו על ידי - - -

סופה לנדבר: למה עשיתם את זה בשיתוף כל כך טוב?

סופה לנדבר: למה?

<מעין נשר: מה, אנחנו עושים הרבה דברים בשיתוף.

סופה לנדבר: לא, למה השיתוף הזה, להעלות את המחיר להשתתפות בשכירות?

סופה לנדבר: לא ראיתם את הקשישים, לא ראיתם איך הם חיים?

סופה לנדבר: לא ראיתם שקצבת הזקנה כל כך נמוכה שלא מגיעה לקו העוני?

סופה לנדבר: לא ראיתם עד כמה קשה הם חיים?

יצחק כהן: הם ראו, הם ראו הרבה יותר מזה, תאמיני לי.

סופה לנדבר: מה נתנו ה-2% האלה למשרד השיכון ולמשרד האוצר?

<מעין נשר: אנחנו עשינו את הסיכום בהתחשב בזרם ההוצאות הצפויות על אותן יחידות דיור ובהתחשב בתשלום של שכר הדירה הזה לעומת שכר הדירה שמשלמים הדיירים הלא קשישים בדיור הציבורי ובאמת הגענו להסכמות.

<מעין נשר: הגיע המנכ"ל ובא ואמר 'אנחנו רוצים - - -

קסניה סבטלובה: הסכמות עם הקשישים?

קסניה סבטלובה: הסכמות עם מי?

<מעין נשר: לא, הסכמות עם משרד השיכון.

<מעין נשר: בא המנכ"ל ואמר 'אנחנו רוצים לעשות בחינה מחודשת'.

<מעין נשר: אין שום בעיה, אנחנו נשב ביחד, שני המשרדים, ונעשה בחינה, גם לבקשת הוועדה, וכמו שעדכן המנכ"ל, אנחנו נחזור עם תשובה תוך שבועיים.

<מעין נשר: אבל חשוב לי להבהיר, לפחות איך שאנחנו רואים את זה, ביחס לדרג המקצועי, אל מול הדרג המקצועי, השותף לנו במשרד השיכון, לא היה פה שום דבר שנכפה או נעשה בחוסר תיאום, זה היה סיכום משותף של שני המשרדים ואתם ביקשתם שנעשה בחינה שלו.

סופה לנדבר: אבל אנחנו ביקשנו בחודש דצמבר, באמצע דצמבר.

סופה לנדבר: הייתם חייבים לחזור ולדווח למנכ"ל ולשר על מה שקרה כאן בוועדה והדרישה שלנו להוריד את הסכום שאתם גובים מהקשישים האלה.

סופה לנדבר: אני חושבת שבסימפטיה הזאת, על שיתוף פעולה בין משרד השיכון ומשרד האוצר, בהתלהבות שאת מדברת, אתם פשוט צריכים לראות את האנשים שחיים בתוך, אתם צריכים להסתכל בעיניים של אותם קשישים שצריכים לחסוך על תרופות, על מזון, על דברים מסוימים, כדי לחיות ולסיים את החודש.

אברהם נגוסה: מה שאני חושב שאנחנו רוצים לשמוע מהאוצר, שכמו שמנכ"ל משרד הבינוי והשיכון אמר תוך שבועיים, אנחנו רוצים שתוך שבועיים המנכ"ל לא יחזור עם 'נכון, אני התחייבתי, אמרתי לכם, אבל משרד האוצר אמר לי שאין לנו כסף, אל תעשה את זה'.

אברהם נגוסה: האם אתם יכולים להבטיח לנו, כמו שהמנכ"ל הבטיח לנו, שבשבועיים האלה הוא יכול לחזור עם בשורה טובה לקשישים?

<מעין נשר: אם היינו יכולים לבוא עם בשורות טובות היינו יכולים להביא אותן עכשיו.

<מעין נשר: בשביל זה אנחנו מבקשים שבועיים כדי לראות ולגבש.

אברהם נגוסה: גם אתם מבקשים שבועיים?

יצחק כהן: זה אותם שבועיים.

<מעין נשר: זה אותם שבועיים, אנחנו ביחד בנושא הזה, הוא לא הולך לבד למשרד לשבועיים, הוא עושה את זה ביחד איתנו, אנחנו עושים את זה במשותף ואנחנו נחזור תוך שבועיים עם תשובה משותפת.

אברהם נגוסה: אז אנחנו - - -

סופה לנדבר: תיתן ליובל לדבר, הוא יספר לך איך הוא בנה ואיך הוא קידם את הפרויקטים שבראשותו.

אברהם נגוסה: אז לפני שסגן שר האוצר עוזב יש לכם שאלות, חברי הכנסת?

סופה לנדבר: לא, מספק אותנו, עוד שבועיים - - -

אברהם נגוסה: בקיצור, שני המשרדים מתחייבים לבוא עם בשורה, אני מקווה, בעוד שבועיים.

אברהם נגוסה: הבשורה יכולה להיות לשני הכיוונים, אבל אני מקווה שהבשורה תהיה חיובית.

סופה לנדבר: לא, זו - - - שבועיים זה שבועיים.

יצחק כהן: שבועיים זה שבועיים.

אברהם נגוסה: לכן אנחנו נחכה שבועיים, כמובן נתמקד בעניין הבנייה על קרקע חומה.

סופה לנדבר: יש לי רק כמה שאלות, לא למשרד השיכון, למשרד העלייה והקליטה.

סופה לנדבר: כאשר סיימתי את הקדנציה השנייה אנחנו השארנו גם פרויקט שיזמנו על קרקע פרטית, זאת אומרת בנייה על קרקע חומה פרטית והמכרז שאתם צריכים לאשר אותו, מתי אתם מאשרים אותו?

<חביב קצב: אני מניח שעד סוף יולי אנחנו מסיימים את הליכי המכרז ויוצאים בכיוון - - -

סופה לנדבר: בכרמיאל מתקדמים?

<חביב קצב: בכרמיאל מתקדמים.

אברהם נגוסה: עד יולי?

<חביב קצב: עד יולי השנה, בעזרת ה', אני מקווה לסיים הליכי המכרז של בניית דירות על קרקע חומה פרטית.

יצחק כהן: בתוך אותם 1,700?

<חביב קצב: - - - ל-2,600.

סופה לנדבר: חביב, יש לי שאלה.

סופה לנדבר: בזמן האחרון בתקשורת יש המון תלונות על תור במשרד העלייה והקליטה, על - - -

אברהם נגוסה: תודה, כבוד סגן שר האוצר.

יצחק כהן: תודה, בהצלחה.

סופה לנדבר: ספר על התור, איך זה מתקדם, איך אנשים שנכנסים לפנסיה נכנסים לתור, איך זה מתקדם ומתי אנחנו עשינו את התור פתוח, גלוי, שכל עולה חדש שנכנס ל - - -

יואל רזבוזוב: עשיתם?

יואל רזבוזוב: כי הוא לא, מהפניות שמקבלים לא רואים שהוא גלוי.

יואל רזבוזוב: זו בדיוק השאלה.

יואל רזבוזוב: איך זה עובד?

סופה לנדבר: ואני גם רוצה שתמליץ לאזרחים שיש להם טענות ותלונות, אם זה בצדק, לפנות למשטרה ישר, בגלל שעד כמה שידוע לי התור פתוח, אין שם שום פרוטקציה, אבל תדבר על זה.

<חביב קצב: מאה אחוז.

<חביב קצב: אני יכול להגיד שכל נושא התור, מאחר שאנחנו מדברים בכמויות עצומות של אנשים שממתינים לדיור, במקביל מספר פתרונות הדיור שעומדים לרשותנו הם מעטים, אז כל הזמן יש את המצוקה וכשיש מצוקה אז יש תלונות.

<חביב קצב: חלק מהתלונות הן מוצדקות, בגלל שאין פתרונות דיור, וחלק מהתלונות הן בגלל שאנשים רוצים לקדם את התור שלהם.

<חביב קצב: בסדר, זה לגיטימי, אנחנו במדינה דמוקרטית, זכותו של כל בן אדם להגיש תלונה.

<חביב קצב: אבל, וזה האבל הגדול, אני רוצה שתדעו, אני היום, מנכ"ל, לא מוסמך לאשר דירה לעולה.

<חביב קצב: לא מוסמך, וטוב שכך.

<חביב קצב: כל הקצאת הדירות לעולים מתבצעת באמצעות ועדה, בוועדה יש רופא, יש עובד סוציאלי, יש חברי ועדה, כל סדרי העבודה בוועדה ממוחשבים, כל הרשימות שמוצגות בפני הוועדה מול מספרי הדירות זה לפי תור, לפי תאריך עלייה.

יואל רזבוזוב: איך זה, מחולק על פי ערים?

יואל רזבוזוב: איך זה עבד?

<חביב קצב: מחולק על פי ערים, בדיוק, מחולק על פי בקשות ביקוש.

יואל רזבוזוב: וכל אחד יכול להיכנס לבדוק - - -

<חביב קצב: כל אחד יכול להיכנס ולראות באינטרנט איפה - - -

יואל רזבוזוב: וכמה דירות ריקות בעיר, אפשר לראות?

<חביב קצב: בוודאי.

<חביב קצב: הוא יכול לדעת בדיוק את מקומו.

<חביב קצב: כל עולה שמגיש בקשה, יש לו את האפשרות להגיש בקשה בשלוש ערים לפתרונות דיור.

קסניה סבטלובה: מעניין אם יש עובדת סוציאלית ואם יש אנשים שבודקים את העניין, כיצד באמת נותנים לאנשים שהם מוגבלים ביכולתם לנוע דירה בקומה רביעית.

קסניה סבטלובה: אני מקבלת כל יום פניות כאלה.

<חביב קצב: זו שאלה אחרת, אנחנו לא נותנים למוגבל דירה בקומה רביעית.

<חביב קצב: אין דבר כזה.

קסניה סבטלובה: עובדה, לא?

קסניה סבטלובה: אנחנו גם טיפלנו, אני יכולה להגיד לך - - -

<חביב קצב: חברת הכנסת, אני אשמח לראות מקרה כזה אחד.

<חביב קצב: אני אשמח.

קסניה סבטלובה: בסדר, אני אעביר לך.

<יובל פרנקל: השאלה אם הוא הוכר.

קסניה סבטלובה: מוכר או לא מוכר, הבן אדם לא יכול לעלות במדרגות, הוא בן 79, הוא חולה ב - - -

<חביב קצב: שאלת שאלה, אני עונה לך.

<חביב קצב: אני עונה לך בהרחבה.

<חביב קצב: על פי ההנחיות שלנו, הברורות ביותר, בלי אישור רופא אי אפשר לתת פתרונות דיור בקומה רביעית, חד וחלק, נקודה.

<חביב קצב: מה קורה?

<חביב קצב: הרבה אנשים שמקבלים דירות, כשהם מקבלים את הדירות הם במצב בסדר ולצערי אחר כך המצב שלהם מחמיר ואז הם מגישים בקשה להחלפת דירה.

קסניה סבטלובה: אני לא מדברת על מקרים כאלה.

<חביב קצב: גברתי, אני אשמח, אני כמנכ"ל המשרד, לדעת על מקרה אחד שהוא מוגבל, שהיה אסור לו לעלות לקומה רביעית ואכן נתנו לו דירה בקומה רביעית.

קסניה סבטלובה: נעביר.

<חביב קצב: אני אשמח לדעת.

קסניה סבטלובה: בסדר, תשמח.

קסניה סבטלובה: זה מצער שאתה תצטרך לדעת על זה.

<חביב קצב: לא, זה לא מצער, אשמח מאוד לדעת.

<חביב קצב: מדובר ב - - -

קסניה סבטלובה: למה שתשמח?

קסניה סבטלובה: אלה דברים גרועים, כולנו מתמודדים עם זה.

קסניה סבטלובה: אנחנו, נבחרי ציבור, מתמודדים עם הדברים האלה כל יום.

<חביב קצב: את שלי אמרתי לך, אני אשמח לדעת על מקרה - - -

יואל רזבוזוב: חביב, היה לנו פה דיון עוד בקדנציה הקודמת, כשחברת הכנסת לנדבר הייתה שרה, היו 180 דירות פנויות - - -

קסניה סבטלובה: למה אתה שמח?

<חביב קצב: אני אשמח כי אני לא מאמין בזה.

<חביב קצב: אני לא מאמין.

סופה לנדבר: מתברר שהיה יותר.

יואל רזבוזוב: נכון, בתחקירים שהיו.

<חביב קצב: אני לא מאמין, אם יש מקרה כזה אני רוצה לדעת.

<חביב קצב: אני אשמח.

קסניה סבטלובה: בסדר.

קסניה סבטלובה: את השמחה תשאיר למקרים אחרים.

יואל רזבוזוב: חביב, היו דירות פנויות בשוק, 150-180, האם זה התמלא, לא התמלא, איפה זה?

קסניה סבטלובה: באיזה קומה.

יואל רזבוזוב: בדיון לפני שנה-שנתיים זה עלה.

<חביב קצב: אין לנו דירות פנויות.

<חביב קצב: לצערי, אין לנו דירות פנויות.

<חביב קצב: עכשיו זה לצערי.

<יובל פרנקל: יש דירות שהם יוצאים ונכנסים.

יואל רזבוזוב: כי היה פה בדיון שיש דירות בקרית אתא, באר שבע.

סופה לנדבר: היו דירות, אבל עד כמה שידוע לי, משרד השיכון אימץ את הבקשה שלי לשפץ לפני אכלוס וככה עשו וכמה שם היו?

סופה לנדבר: מאות דירות.

<חביב קצב: הגמישו קריטריונים - - -

סופה לנדבר: פשוט שר השיכון הקודם לא נתן לי את הדירות האלה, בחלוקה לא צודקת בינינו, ואז הם נשארו לקדנציה הזאת וחלק נמכרו במחירים זולים ל - - -

אברהם נגוסה: אני רוצה להוסיף שאלות לחביב.

אברהם נגוסה: שאלה אחת, מה גודל התור היום, שאלה שנייה, מה מספר הקשישים בתור, שאלה שלישית, מה מספר הקשישים שכבר גרים בדיור לקשישים.

<חביב קצב: מספר הקשישים שגרים בדיור לקשישים אני לא יודע.

<חביב קצב: מספר האנשים שקיבלו פתרון דיור, אני לא יודע, אני צריך לבדוק.

<חביב קצב: אני לא יודע, כי אני לא בודק, אני בודק - - -

יואל רזבוזוב: זה תמיד אינפורמציה סודית, צריך איזה שהוא סיווג מיוחד, נראה לי, לאינפורמציה הזאת.

יואל רזבוזוב: אני כבר שלוש שנים - - - כמה אנשים, כמה סך הכול אנשים גרים במקבצים ובהוסטלים?

יואל רזבוזוב: 50,000, 20,000?

<חביב קצב: לא.

<חביב קצב: אם אתה מדבר בטוטאל, אני אענה לך מיד.

<חביב קצב: אני לא יודע כמה הם עולים, כמה מהם לא עולים, אבל אני יכול להגיד לך כמה יש אנשים שמתגוררים במקום בגרוסו מודו.

<חביב קצב: יש כ-10,500 יחידות דיור במקבצים ויש כ-11,000 יחידות דיור בדיור מוגן, פלוס מינוס.

<חביב קצב: זאת ההערכה שלי.

יואל רזבוזוב: אבל לא בכולם גרים בן אדם אחד, לפעמים שניים.

<חביב קצב: בדיוק, אז אם תוסיף בסביבות 30%-70% זוגות ו - - - זה היום, כי לצערנו הרבה מהאנשים - - -

יואל רזבוזוב: מתוכם יכול להיות 70%-80% עולים, סביר להניח, משהו כזה.

<חביב קצב: כן.

<חביב קצב: לצערנו הרבה מהזוגות שנכנסים כזוג הופכים בסוף יחיד, אז אין את הנתונים המתעדכנים האלה.

<חביב קצב: זה דבר אחד.

<חביב קצב: אם אתה רוצה את הנתון הזה - - -

יואל רזבוזוב: לא, לא.

<חביב קצב: אני מקווה שלא טעיתי הרבה, נכון, אורה?

<אורה דואק: כ-11,500 יחידות דיור וכ-14,000 דיירים.

אברהם נגוסה: האם אתם יכולים לשלוח לנו לוועדה בכתב את מספר הקשישים שגרים היום, שמיועדים לדיור קשישים?

<חביב קצב: את מספר הקשישים שנמצאים במקבצים אני יכול לתת לך.

<חביב קצב: אורה, תעבירי בבקשה את מספר האנשים שמתגוררים בדיור המוגן.

<יובל פרנקל: אני מוכרח רק לתקן את המינוח, אסור להשתמש במינוח 'דיור מוגן' אלא דיור גיל זהב.

<יובל פרנקל: לדיור מוגן יש משמעויות בחוק.

אברהם נגוסה: בסדר, גיל זהב.

<יובל פרנקל: כדאי שהכנסת לפחות - - -

אברהם נגוסה: אתה צודק.

<חביב קצב: יובל, אני יכול להגיד לך, אם כבר אמרת אני אגיד לך משפט אחד.

<חביב קצב: אני מקווה שהמדינה תצליח להעמיד לך עכשיו עוד 10,000 פתרונות ואז בטוח הם יקומו.

סופה לנדבר: אני חושבת שבהזדמנות הזאת צריכים לתת לו מחמאות בגלל שאנחנו נהנינו לעבוד איתו - - -

<חביב קצב: יש לך מקום של כבוד.

סופה לנדבר: הוא בן אדם שיודע לעבוד, הוא בן אדם שיודע לדחוף את הפרויקט ואני חושבת שהקשישים וניצולי שואה ואנשים שגרים מתחת לגג של עמיגור, הם פשוט אנשים מאושרים.

סופה לנדבר: אתה יודע, היו לנו כמה מקרים, זה היה בכפר סבא, שהיינו צריכים לבנות כמה קומות.

סופה לנדבר: זו הייתה בקשה שלי, יוזמה של יובל, הוא הוציא אותם לאילת, לחופש, עד שעשו את העבודות הקשות, שזה לא יפריע להם, הוא לקח תשלומים עבור שכירות חצי שנה שהם לא שילמו שכירות.

סופה לנדבר: הוא עשה כל מיני אירועים על חשבון עמיגור.

סופה לנדבר: אני צריכה להגיד, איך שהוא דוחף את הפרויקטים, איך שהוא מקדם אותם יחד עם חביב, זה פשוט תענוג.

סופה לנדבר: אני חושבת שראשי הערים יכולים להגיע לעמיגור ליום דלת פתוחה כדי לראות ולדעת שכאשר רוצים אין זו אגדה.

סופה לנדבר: הוא פשוט משהו יוצא מן הכלל.

אברהם נגוסה: תודה.

טלי פלוסקוב: אני מצטרפת, אדוני.

טלי פלוסקוב: גם בתור ראש עיריית ערד לשעבר עבדתי עם יובל עוד משם, שם הכרתי אותו.

טלי פלוסקוב: זה באמת טיפול יוצא מן הכלל, יישר כוח.

טלי פלוסקוב: היו לי כמה פניות, כבר בקדנציה הזאת כחברת כנסת וכל פנייה נענתה בתשובה, כן או לא, אבל - - -

סופה לנדבר: אנחנו לא מחלקים עכשיו לעמידר מחמאות בגלל שבעצם אנחנו לא קידמנו איתם פרויקטים.

סופה לנדבר: אני מאמינה שאחרי כמה שנים אנחנו נוכל להגיד שגם הם - - -

אברהם נגוסה: אני גם מצטרף, כי לכל המכתבים שאני כתבתי יש התייחסות מקצועית, עניינית, ואני מצטרף לברכות.

אברהם נגוסה: זכות דיבור אני רוצה לתת לך אחרי נציג העולם, אברהם שרנופולסקי.

<אברהם שרנופולסקי: תודה רבה.

<אברהם שרנופולסקי: יש לי שתי שאלות ליושב ראש ולחברי הכנסת שמשתתפים בישיבה.

<אברהם שרנופולסקי: האם לכנסת אין כלים על מנת להשפיע על רשויות מקומיות שלא רוצות לבנות דיור ציבורי בקרקע חומה?

<אברהם שרנופולסקי: זו שאלה ראשונה.

סופה לנדבר: הכלים יש לבוחרים.

סופה לנדבר: הבוחרים, כאשר הולכים לקלפי הם צריכים לדעת אם רוצים אותם או לא רוצים אותם.

סופה לנדבר: אם רוצים אז בונים, אם לא רוצים לא בונים.

סופה לנדבר: ככה בקלפי צריכים לדעת עבור מה הם מצביעים.

<אברהם שרנופולסקי: אבל בכל זאת בכנסת, לדעתי יש כלים.

יואל רזבוזוב: לא, אין כלים.

יואל רזבוזוב: ניסיתי לזמן פה לדיון בוועדה ראש עיר ולא היה לי שום כלי להביא אותו לוועדה.

<אברהם שרנופולסקי: דיברתי כמה פעמים עם ניר ברקת, ראש עיריית ירושלים, והוא אמר לי 'לא, אין לנו טעם לבנות פה בירושלים דיור ציבורי'.

<אברהם שרנופולסקי: מה זה?

טלי פלוסקוב: אדוני היושב ראש, אז אולי אם הם לא באים אלינו אנחנו נבוא אליהם?

טלי פלוסקוב: כמו שאנחנו עושים ישיבות ועדה ברשויות, אולי כדאי להגיע לשם ושם להגיד להם את כל מה שאנחנו חושבים בנושא הזה.

אברהם נגוסה: אנחנו עשינו דיון בחיפה, אתם הייתם פה כולכם כמעט.

סופה לנדבר: אבל בחיפה הוא לא מקדם את זה בגלל שיש שם התנגדות של שכונה.

אברהם נגוסה: כן, אני רק אומר דוגמה.

יואל רזבוזוב: נעשה בירושלים דיון עם ניר ברקת.

סופה לנדבר: אתה יכול ליזום שהם יגיעו לכאן, ראשי הערים יכבדו את הוועדה, תזמין את ראשי הערים נתניה, הרצליה, חולון, תל אביב, ירושלים, שיגיעו לכאן, פתח תקווה.

יואל רזבוזוב: לפה הם לא יבואו, אבל בואו נתחיל מברקת.

אברהם נגוסה: כן, נתחיל מניר ברקת ו - - - אנחנו עשינו בשבוע שעבר באור יהודה ולפני זה ברעננה ולפני זה בחיפה.

אברהם נגוסה: אנחנו עושים את זה באמת, אז נציגים מחיפה הגיעו, הם גם תיכף ידברו.

אברהם נגוסה: אתה צודק, יש בעיה ולנו בשלב הזה אני רואה שאין לנו כלים חוקתיים להכריח אותם, אז אנחנו צריכים לבחון אם יש אפשרות אולי לעשות חקיקה או תיקון חקיקה, בזה נתייעץ.

אברהם נגוסה: תודה על ההצעה שלך.

<אברהם שרנופולסקי: ודבר שני, לדעתנו חלוקת דירות בין משרד השיכון למשרד העלייה והקליטה לא הוגנת.

<אברהם שרנופולסקי: במשרד העלייה והקליטה זכאים לקבלת דיור ציבורי 27,000 אנשים ובמשרד השיכון 2,500.

<אברהם שרנופולסקי: איך מחלקים עכשיו 30 למשרד העלייה והקליטה ו-70 למשרד השיכון?

<ולדימיר קצזניק: לא נכון, זה יותר גרוע.

אברהם נגוסה: אני חושב שזה מחזק - - -

יואל רזבוזוב: אנחנו פנינו ודיברנו עם השרים, הנה, גם המנכ"ל היה פה ותשובה אנחנו לא מקבלים.

אברהם נגוסה: מה שאמרת זה מחזק את השאלה ששאלתי, שלא קיבלתי תשובה בעניין הזה, זה כמה גודל התור.

אברהם נגוסה: אני לא מוותר על השאלה.

<חביב קצב: אמרתי.

אברהם נגוסה: לא אמרת.

<חביב קצב: אני אענה לך על גודל התור.

<חביב קצב: התור עומד היום על בסביבות 26,000, מתוכם כ-2,000 משפחות עולים, יש כ-1,500 יחידים והיתרה זה זוגות קשישים וקשישים יחידים.

<חביב קצב: אלה הנתונים המעודכנים לרגע כאשר צריך לקחת בחשבון, מתוך הזוגות הקשישים וקשישים יחידים יש כמות כפולה מזאת שאני מדבר עליה והם מקבלים סיוע מוגדל בשכר דירה ממשרד הבינוי והשיכון ואחת הסיבות שהם לא מגישים בקשה להיות בתור הממתינים במשרד הקליטה, זה שהם רוצים להיות ביחד עם המשפחה שלהם, לגור עם המשפחה שלהם, להשתמש בסיוע בשכר דירה שהם מקבלים לעזור למשפחה שלהם, או בסיוע בשכר דירה או בהחזר משכנתא, או בדברים האלה.

<חביב קצב: צריך להבין, יש היום למעלה מ-50,000 זוגות קשישים ויחידים קשישים שמקבלים סיוע בשכר דירה, שהם כולם חסרי דירה, כולם עונים על ההגדרה של זכאות לדיור ציבורי כאשר בפועל כ-23,500 הם הזכאים.

<חביב קצב: לצערנו חלק מהקשישים האלה מגיעים אחר כך בסוף, ברמה הרפואית, לטיפול, הם צריכים טיפול מוסדי או טיפול אחר, לא עלינו, לצערי, איך אומרים?

<חביב קצב: והם נפטרים מן העולם.

<חביב קצב: זה לא פשוט, חלקם בגילאים מאוד לא קלים, חלקם במחלות לא פשוטות, לא קלות, וההתמודדות הזאת מאוד לא קלה ולא פשוטה בקטע הזה, חלק מהאנשים גרים עם המשפחות שלהם.

<חביב קצב: גם אלה שגרים עם המשפחות שלהם לא בהכרח נמצאים בתנאים טובים, זה לא פשוט לגור ביחד עם המשפחה, עם הנכדים, עם הכלה או עם החתן, לא משנה מאיזה צד, אלה חיים לא פשוטים ולא קלים, אבל החיים הכלכליים מחייבים אותם להתפשר ולעשות את זה בגלל גובה השכירות בשוק הפרטי.

<חביב קצב: כולם מתקיימים מקצבאות קיום, או של ביטוח לאומי או של נכי המלחמה בנאצים.

<חביב קצב: אני שמח שהשנה גם קצבת הקיום שלהם מביטוח לאומי עודכנה, עלתה, זה גם מאוד חשוב.

<חביב קצב: הנקודה הזאת מאוד חשובה, להקל עליהם את הנושא ואני אשמח שהוא גם יעלה עוד יותר.

<חביב קצב: חלקם ברמה הרחבה עונים על הגדרה של נכי המלחמה בנאצים או וטרנים וכו', אנחנו נותנים להם גם קידום בתור.

<חביב קצב: גם הקצבה של ביטוח לאומי הולכת לפי הגיל, ככל שהגיל עולה הם מקבלים יותר קצבת סיוע, הן בשכר דירה והן בביטוח הלאומי וזה גם מקל עליהם יותר, אבל הם לא נמצאים בתנאים טובים, חלקם אפילו לא נמצאים בתנאים סבירים.

<חביב קצב: כואב הלב ללכת לבקר ולראות אותם בתנאים שהם נמצאים בהם.

יואל רזבוזוב: התוספת שנתתם, 47 מיליון שקיבלו אותם - - -

<חביב קצב: 47 מיליון אלה המשפחות, אלה לא הקשישים.

<חביב קצב: מדובר על משפחות עולים שממתינים לדיור ציבורי.

<חביב קצב: יש כ-2,000 משפחות - - -

סופה לנדבר: 47 מיליון, כולם למשרד הקליטה?

<חביב קצב: לא, זה 23 מיליון למשרד השיכון, 24 מיליון שקל למשרד הקליטה.

<חביב קצב: זה מתייחס לאלה שממתינים לדיור ציבורי, של משפחות עולים שהן משפחות חד הוריות, משפחות חולים ונכים שממתינים לדיור ציבורי.

יואל רזבוזוב: יש תכנית לקשישים?

<חביב קצב: יש תכנית לקשישים, דיברנו עליה, זו הולכת להיות אחת הנקודות המרכזיות - - -

יואל רזבוזוב: מה שאמרת, מי שגר בשכירות לבד.

<חביב קצב: נכון, מי שגר לבד.

<חביב קצב: ובנוסף יש לנו מטרה להעלות להם גם את הסיוע בשכר דירה וגם לתת תוספת פתרונות, להתחיל בתוספת פתרונות.

יואל רזבוזוב: מה זה תוספת פתרונות?

<חביב קצב: לבנות, לבנות עוד.

<חביב קצב: בנוסף על מה שנעשה, ביחד עם עמיגור, ה-2,650 יחידות דיור, גם בפתרונות אחרים, המטרה במפורש להוסיף כמה שיותר.

<חביב קצב: זה לא פשוט, זה לא קל להתמודד עם זה, אבל אנחנו חייבים לעבוד ולקצר כמה שאנחנו מסוגלים וזה הרבה משאבים, הרבה תקציבים.

<חביב קצב: אנחנו חייבים את זה.

אברהם נגוסה: תודה.

אברהם נגוסה: אני מצטער שאני צריך ללכת להצביע ולחזור, בינתיים חבר הכנסת יואל רזבוזוב ימלא את מקומי.

אברהם נגוסה: (היו"ר יואל רזבוזוב)

יואל רזבוזוב: יובל פרנקל, מנכ"ל עמיגור, בבקשה, התייחסות.

יואל רזבוזוב: קיבלת כל כך הרבה מחמאות היום.

<יובל פרנקל: קודם כל תודה, אני יודע שגם אתה מכיר לפחות את אחד הבתים שלנו, מהיכרות מאוד אישית, אבל כל המחמאות האלה מחייבות אותנו רק לעבוד הרבה יותר קשה.

<יובל פרנקל: כשאנחנו מסתכלים, ובאמת יושב פה חביב קצב, שהוא אדריכל הבנייה, לא במשך השנים האחרונות אלא במשך 20 השנים האחרונות ויצאה חברת הכנסת סופה לנדבר, שהיא דחפה את הדברים האלה בכל הכוח, לכן אני הייתי מציע שהוועדה אולי תעשה את אחת מישיבותיה לא רק בערים הבעייתיות, אלא בערים שעשו דברים והייתי מציע בבית גיל זהב שנפתח בכפר סבא רק לאחרונה ואוכלס, שתבינו את המצוקה, תוך חודש וחצי.

יואל רזבוזוב: הייתי שם בבנייה.

יואל רזבוזוב: הוא כבר אוכלס?

<יובל פרנקל: אוכלס.

<יובל פרנקל: גם הבנייה הייתה מהירה.

<יובל פרנקל: אני רוצה לדבר על הדברים טובים, כפר סבא הייתה עיר שהוציאה היתר תוך שמונה חודשים.

<יובל פרנקל: לפניה גם קרית אונו הוציאה היתר במהירות.

יואל רזבוזוב: הוועדה המחוזית זו אותה ועדה של נגיד נתניה?

יואל רזבוזוב: אלה ועדות שונות?

<יובל פרנקל: לא, שם זה היה בסמכות ועדה מקומית.

יואל רזבוזוב: אז איך הם עשו את זה במקומית וב - - -

<יובל פרנקל: השאלה מה הן זכויות הבנייה.

יואל רזבוזוב: אז אולי שווה ללכת על מספר קטן יותר, בשביל להישאר במקומי?

<חביב קצב: זה בזבוז שטח, הקרקע קיימת, כמה שאתה נותן - - -

<יובל פרנקל: אני חושב שצריך לומר, עוד פעם - - - גם לפני שלוש-ארבע שנים גמרנו עוד קבוצה של 600 יחידות ביחד, שגם הן אוכלסו במהירות, בערים עם ביקוש גבוה.

<יובל פרנקל: הדבר המרכזי, אם אני חושב מה צריך לצאת מפה, זו האפשרות, והיום האוצר נרתם לזה בכל הכוח, של זירוז ההליכים הסטטוטוריים.

<יובל פרנקל: השאלה אם אתה תקבל בבת ים, שאנחנו למשל בתכנית, 60 דירות או 220 דירות, באשדוד, שזו עיר ביקוש, 60 דירות או 250 דירות.

<יובל פרנקל: זה השיקול.

<יובל פרנקל: לכן הדבר המרכזי הבעייתי זה זירוז הגורמים הסטטוטוריים.

<יובל פרנקל: בדירות האלה גם לא יכולות להיות בעיות כמו הבעיות שהועלו כאן, כי כל הדירות הן עם נגישות לנכים, עם מעליות, כך שגם הנושאים האלה יכולים להיפתר.

<יובל פרנקל: אבל אני באמת הייתי מציע, כהצעה קונסטרוקטיבית, שהוועדה תשקול לצאת לאחד מהבתים האלה שהוקמו ולראות אותם, כי אין ספק שזו תוצאה של הדיונים שהיו פה והדחיפה הגדולה שהייתה פה.

<יובל פרנקל: שם גם נספר ונעשה רשימה באיזה ערים ראשי הערים לא מקדמים את זה ולא מאפשרים לנו לבנות מהסיבות שהוזכרו כאן.

יואל רזבוזוב: אנחנו אחרי זה נקיים דיון עם היושב ראש ואני מאמין שאנחנו נלך לכיוון הזה.

יואל רזבוזוב: אנחנו גם רוצים לדחוף בערים שראשי הערים לא מוכנים לתת את הפתרון ודווקא ללכת למקומות שכן נתנו וגם לשבח.

יואל רזבוזוב: אנחנו נמשיך הלאה.

יואל רזבוזוב: מרגריטה סלבקין, מחיפה, פעילה חברתית, 'פרוגרס'.

<מרגריטה סלבקין: נתחיל מאנג'לה.

<אנג'לה פיינברג: חיפה זאת אני.

<אנג'לה פיינברג: אני רציתי קודם כל לדבר על הנושא הכי רגיש שיש, שקיפות נתונים.

<אנג'לה פיינברג: עד עכשיו אנחנו לא הצלחנו לקבל מידע לפי ערים.

<אנג'לה פיינברג: כולם מדברים על 27,000 שעומדים בתור על מנת לקבל דיור מוגן, האם יש למישהו, האם יש אפשרות לקבל נתונים לפי ערים?

יואל רזבוזוב: לא, המנכ"ל אמר שבאינטרנט אפשר להיכנס ולראות.

<אנג'לה פיינברג: לא, אי אפשר.

<מרגריטה סלבקין: לא, באינטרנט בן אדם יכול לראות רק את התור שלו וזהו.

<אנג'לה פיינברג: וגם, התור שלו, בוא נגיד הוא עומד בתור שנים רבות, פתאום באיזה שהוא שלב הוא מוצא את עצמו במקום תור מספר 30, 500, 150, לא חשוב מה.

<אנג'לה פיינברג: דוחים את התור בלי שום הסבר וללא שום סיבה.

יואל רזבוזוב: חביב, לפי ערים?

יואל רזבוזוב: השאלה איך באמת - - -

<אנג'לה פיינברג: כי אומרים שחסר דיור, צריך לבנות - - -

<חביב קצב: העברת נתונים למישהו, זה מחייב - - - אתה יודע, יש חוק איך אתה מעביר נתונים.

<מרגריטה סלבקין: לא, אם אנחנו רוצים לבנות נגיד בעיר פתח תקווה אנחנו צריכים לדעת כמה אנחנו - - -

<חביב קצב: ראש עיריית פתח תקווה יודע את הנתונים וראש עיריית חיפה יודע את הנתונים.

<מרגריטה סלבקין: אז אני שאלתי ולא קיבלתי תשובה.

<חביב קצב: וסגנית ראש עיריית חיפה יודעת את הנתונים.

<מרגריטה סלבקין: לא בטוח.

<חביב קצב: וחברי מועצה של עיריית חיפה יודעים את הנתונים ומנכ"ל שקמונה בחיפה יודע את הנתונים.

<חביב קצב: כל אותם אנשים שצריכים לבנות יודעים את הנתונים.

<חביב קצב: יותר מאשר יודעים את הנתונים, אנחנו גם מחכים לפעילות שלהם על מנת לזרז את הבנייה.

<אנג'לה פיינברג: מצוין, אז למה היום רק אנשים משנת 95' או 96' מקבלים עכשיו דירות?

<אנג'לה פיינברג: כמה יש אנשים מול כמה דירות?

<חביב קצב: זה את מדברת על משהו אחר, אין דירות.

<אנג'לה פיינברג: אז איך אפשר לדעת אם יש דירות או אין, אם אין לנו נתונים?

<חביב קצב: כל מי שצריך לדעת יודע.

<אנג'לה פיינברג: עוד פעם, אמרנו שאנחנו צריכים ללחוץ כאזרחים, כבוחרים, על ראשי הערים שלנו ועל המועצה שלנו.

<אנג'לה פיינברג: איך אנחנו יכולים ללחוץ אם אנחנו לא יודעים מול מה אנחנו עומדים?

<אנג'לה פיינברג: במשרד השיכון, אתם אמרתם, ממש יודעים את כל המספרים, הכול מפורסם, ממשרד הקליטה משום מה אין שום מספר מפורסם.

<אנג'לה פיינברג: אנחנו לא מבקשים רשימה מלאה, לא מבקשים כמה אנשים לפניי, אחריי, נטו מספר לפי עיר, כי יש כל מיני מקורות.

<אנג'לה פיינברג: בפתח תקווה התקשר חבר מועצה לנציג של משרד הקליטה והתחיל לשאול אותו 'כמה אנשים יש לנו?' מההסבר שלו לא היה ברור כלום, אחר כך הוא קיבל 3,000-4,000, אולי כן נכנסו, יצאו וזה, אז הוא נדהם.

<אנג'לה פיינברג: מה שאנחנו אומרים, למה ראשי ערים לא רוצים לבנות?

<אנג'לה פיינברג: כי הם לא יודעים מול מה הם עומדים, הם לא יודעים את המושג עולה חדש.

<אנג'לה פיינברג: הם שמעו, עולה חדש, כן, עלו מתישהו וזה, אנחנו כן התקדמנו, אין לנו בעיות, אבל להורים שלנו יש בעיות, זה 27,000, כמו שאתם אומרים, ויכול להיות שזה לא 27,000, יכול להיות שזה 5,000, יכול להיות שזה 60.

<אנג'לה פיינברג: מה קשה לפרסם נתונים פר ערים?

<אנג'לה פיינברג: תגידו, 'בפתח תקווה 2,183, בחיפה 210', לא יודעת, זה לא קשה, נכון?

<אנג'לה פיינברג: אנחנו לא מבקשים פה רשימה פרטנית.

קסניה סבטלובה: זו הערה חשובה מאוד.

יואל רזבוזוב: נבדוק את העניין הזה.

<אנג'לה פיינברג: ממידע שאני קיבלתי בחיפה, למשל, הם אמרו לי שיש דירות.

<אנג'לה פיינברג: אז אם יש דירות למה אנשים עומדים בתור 20 שנה?

<אנג'לה פיינברג: מאיזה סיבה?

יואל רזבוזוב: לא, זו התשובה, גם אני שמעתי את הטענה הזאת שאמרו שיש דירות.

יואל רזבוזוב: אני לא יודע, אני לא בדקתי אותה, אני - - -

<חביב קצב: אני יכול להגיד לך באחריות, לנו אין דירות.

<יובל פרנקל: - - - מילאו את הדירות האלה.

<חביב קצב: לפני שנתיים היה לנו.

<אנג'לה פיינברג: אז אם חסר, לבנות.

<אנג'לה פיינברג: יש קרקע חומה, למשל בחיפה יש מקום, למה לא בונים?

יואל רזבוזוב: לא, בחיפה יש התנגדויות.

יואל רזבוזוב: שכן רוצים לבנות, יש נכונות של העירייה, אבל יש התנגדויות בוועדה של תושבים.

<אנג'לה פיינברג: זה בסדר, אבל כל עוד שאנחנו לא נדע מספרים מדויקים כמה אנשים עומדים בתור אנחנו לא נדע כמה צריך ונוכל ללחוץ - - - (היו"ר אברהם נגוסה)

אברהם נגוסה: אנחנו צריכים לסיים ב-11:00.

אברהם נגוסה: לפני זה יש לי באמת שתי שאלות, חביב.

אברהם נגוסה: אני מחזיק פה את החלטות הממשלה ב-2011 וב-2012.

אברהם נגוסה: בהחלטת ממשלה 3052 מ-27.3.11 נקבע על הקמת 5,000 יחידות דיור.

אברהם נגוסה: אני רוצה לדעת כמה כבר הוקמו.

<חביב קצב: זה תחילת דבריי כשדיברתי על קרקע חומה וכשאמרתי בעזרת ה' עד יולי השנה אנחנו נסיים לבצע את החלטת הממשלה בהקמה של 4,000 יחידות דיור.

אברהם נגוסה: לא 5,000.

<חביב קצב: לא, 4,000 יחידות דיור, זה בשנת 2012.

אברהם נגוסה: לא, ב-2012 החלטה 4433, הוקצו מיליוני שקלים - - -

<חביב קצב: 4,000, 110,000 שקל לכל יחידת דיור.

אברהם נגוסה: כמה כבר ניצלתם מזה?

<חביב קצב: זו עלות תקציבית של 440 מיליון שקל, עד יולי השנה, זה בדיוק מה שפתחתי ואמרתי, נסיים את ביצוע החלטת הממשלה.

<חביב קצב: גם החלטת הממשלה דיברה על הליך של ארבע שנים.

<חביב קצב: היינו צריכים לסיים את זה בשנה שעברה, רק בגלל שבשנה שעברה לא היה תקציב זה נדחה לשנה.

<חביב קצב: מאז החלטת הממשלה עברנו שנתיים בלי תקציב, שנת 2013 ו-2015.

אברהם נגוסה: אני רק לא הבנתי למה פחות 1,000 יחידות דיור?

אברהם נגוסה: למה 4,000 במקום 5,000?

<חביב קצב: זה 4,000.

<חביב קצב: בהתחלה דיברו על 5,000, אחר כך כשהוסיפו תקציב דיברו על 4,000.

אברהם נגוסה: הבנתי.

יואל רזבוזוב: התייחסות אחת.

יואל רזבוזוב: בסוף, אני דיברתי על זה כבר לא פעם, אנחנו כן נצטרך להיכנס, אני לא סתם אומר את זה, אני מקבל המון המון פניות בנושא של השקיפות של אותו תור.

יואל רזבוזוב: אנחנו צריכים לפשט את זה.

יואל רזבוזוב: אמרת שיש מנגנון, אנחנו ניפגש, צריכים לפשט.

<חביב קצב: בכיף, בבקשה, ברשותך.

אברהם נגוסה: אז אני מסכם את הדיון.

אברהם נגוסה: אני אסכם את הדיון בזה שקודם כל יש לנו התחייבות ממשרד השיכון ומשרד האוצר שתוך שבועיים הם יחזרו אלינו בעניין של ההורדה והחזרה של הכסף רטרואקטיבית בעניין הגדלה של השכירות לקשישים.

אברהם נגוסה: זה אנחנו מחכים לעוד שבועיים.

אברהם נגוסה: בעניין של בנייה על קרקע חומה, שמענו גם עכשיו, ליתר ביטחון שאלתי ושאלנו עוד פעם, אנחנו מחכים עד יולי להתבשר על בנייה של 4,000 יחידות דיור - - -

<חביב קצב: לסיים את ה-4,000.

אברהם נגוסה: לסיים, כן.

אברהם נגוסה: זה נמצא במהלך.

אברהם נגוסה: יש בכמה מקומות בעיות משפטיות, אבל אני מקווה, הוא הבטיח לנו לסיים את יולי.

אברהם נגוסה: אבל בינתיים יש גם בשורה שהוא אמר לנו, שיש הגדלה בסיוע לשכר דירה לקשישים שגרים לבד, לא עם בני משפחה.

<חביב קצב: כן.

אברהם נגוסה: לפי הצעתו של יובל פרנקל אנחנו נקיים דיון בבית גיל זהב בכפר סבא בקרוב ואנחנו נזמין את כל מי שרוצה שיצטרף אלינו.

אברהם נגוסה: תודה לכל המשתתפים.

אברהם נגוסה: תודה רבה לכם.